**IZRAKSTS**

RĪGAS PILSĒTAS APKAIMJU ATTĪSTĪBAS PROJEKTU ĪSTENOŠANAS KONKURSA VĒRTĒŠANAS KOMISIJA

Rātslaukumā 1, Rīgā, LV-1539, tālrunis 67105240, e-pasts: konkurss.apkaimes@riga.lv

Sēdes protokols

Rīgā

|  |  |  |
| --- | --- | --- |
| 2019.gada 30.jūlijā |  | Nr. 6 |

Sēde tiek atklāta plkst. 11.00.

|  |  |
| --- | --- |
| Sēdi vada | komisijas priekšsēdētājs Edijs Pelšs |
| Sēdi protokolē | komisijas sekretāre Ieva Eglīte |

Sēdē piedalās (komisijas locekļi): Elīna Trautmane, Alija Turlaja, Māris Jansons, Kaspars Spunde, Igors Roms; Guntars Ruskuls, Aivars Ābelkoks, Andris Ikvilds, Iveta Jēkabsone, Ilze Dimante.

Sēdē nepiedalās (komisijas locekļi): Regīna Veide, Tatjana Židele, Inga Breikša-Jefimcova, Aija Kalniņa, Evija Piņķe.

|  |
| --- |
|  |

Sēdē piedalās (uzaicinātās personas): Inita Bārtule – Mājokļu un vides departamenta vides pārvaldes Dabas un apstādījumu nodaļas galvenā projektu vadītāja; Aira Šmelde – Rīgas domes Sabiedrisko attiecību nodaļas projektu koordinatore.

|  |
| --- |
|  |

**Sēdes darba kārtība**

1. Komisijas sēdes atklāšana, komisijas locekļu informēšana par plānoto sēdes gaitu un izskatāmajiem jautājumiem.
2. Rīgas domes Satiksmes departamenta sagatavoto atzinumu ar precizēto informāciju par Rīgas pilsētas apkaimju attīstības projektu īstenošanas konkursam (turpmāk - konkurss) pieteiktajiem projektiem izskatīšana un projektu vērtēšana.
3. Noslēguma jautājumi.

**[..]**

 **2.**

**Rīgas domes Satiksmes departamenta sagatavoto atzinumu ar precizēto informāciju par Rīgas pilsētas apkaimju attīstības projektu īstenošanas konkursam (turpmāk - konkurss) pieteiktajiem projektiem izskatīšana un projektu vērtēšana**

**[..]**

**2.3. Projekta Nr.26 izskatīšana**

**\_\_\_\_\_\_\_\_\_\_\_\_\_\_\_\_**

I.Dimante

Iesniedzējs: Teikas apkaimes biedrība.

Projekta nosaukums: **Ietves izbūve Āraišu ielas posmā no Aizkraukles līdz Bajāru ielai.**

Projekta realizācijas vieta: Rīga, Āraišu iela (kadastra apzīmējums: 01001150208, 01000890215).

Projekta realizēšanai iespējami nepieciešamais finansējums: 75 000 EUR.

M.Jansons informē, ka darbojas Teikas apkaimes biedrībā un nepiedalīsies lēmuma pieņemšanā par šo projektu.

Komisijas sēdē 25.07.2019. tika nolemts atlikt lēmuma pieņemšanupar projektu uz šo komisijas sēdi un lūgt Rīgas domes Satiksmes departamentam izskatīt projektu atkārtoti un precizēt informāciju par iespējami nepieciešamo finansējumu projekta realizēšanai.

I.Dimante informē, ka Rīgas domes Satiksmes departaments ir atkārtoti izskatījis un izvērtējis projektu (sākotnējais atzinums - 23.07.2019. vēstule Nr.DS-19-519-dv). Izvērtējot projektā trases topogrāfiju un Rīgas domes Satiksmes departamenta rīcībā esošo datu bāzi, projekta īstenošanas izmaksas būtu līdz pat 60 000 eiro (bez PVN), kas atbilst konkursa nolikuma nosacījumiem. Aptuvenais projekta īstenošanas laiks, sākot ar projektēšanas darbiem, būtu divi gadi, ieskaitot projektēšanu un projekta realizāciju dabā. Lai īstenotu projektu, ir nepieciešams izstrādāt projekta dokumentāciju atbilstoši Latvijas Republikā spēkā esošo normatīvo aktu un standartu prasībām, būvniecības iepirkuma dokumentācijas izstrādi un projekta realizāciju jeb būvniecības darbus. I.Dimante aicina izvērtēt projekta realizācijas nepieciešamību un lietderību, ņemot vērā, ka šobrīd ir veikti visi satiksmes drošības pasākumi, lai uzlabotu gājēju drošību. Āraišu ielā ir izbūvēts ceļa ātrumvalnis un ierīkota dzīvojamā zona, kur saskaņā ar Ceļu satiksmes noteikumiem, prioritāte ir gājējiem un velobraucējiem, kuriem ir tiesības droši pārvietoties pa brauktuvi un autovadītājiem jādod viņiem ceļš, nepārsniedzot maksimālo atļauto braukšanas ātrumu 20 km/h.

I.Dimante apstiprina, ka atbilstoši Satiksmes departamenta atzinumam projektu ir iespējams realizēt. Komisija vienojas par projekta realizēšanai iespējami nepieciešamā finansējuma apjomu – 75 000 (ar PVN).

Komisija balso par projekta nodošanu balsošanai iedzīvotājiem.

Balsošanas rezultāts: par – 9 (E.Pelšs, E.Trautmane, A.Turlaja, K.Spunde, G.Ruskuls, A.Ābelkoks, A.Ikvilds, I.Jēkabsone, I.Dimante.), pret – 0, atturas – 1 (I.Roms).

**Komisija nolemj:**

**Nodot balsošanai iedzīvotājiem** Teikas apkaimes biedrības iesniegto projektu “Ietves izbūve Āraišu ielas posmā no Aizkraukles līdz Bajāru ielaiˮ.

**[..]**

Sēde tiek slēgta plkst. 13.00.

|  |  |  |
| --- | --- | --- |
| Komisijas priekšsēdētājs | (personīgs paraksts) | E.Pelšs |
| Komisijas priekšsēdētāja vietniece  | (personīgs paraksts) | E.Trautmane |
| Komisijas locekļi | (personīgs paraksts) | A.Turlaja |
|  | (personīgs paraksts) | M.Jansons |
|  | (personīgs paraksts) | K.Spunde |
|  | (personīgs paraksts) | I.Roms |
|  | (personīgs paraksts) | G.Ruskuls |
|  | (personīgs paraksts) | A.Ābelkoks |
|  | (personīgs paraksts) | A.Ikvilds |
|  | (personīgs paraksts) | I.Jēkabsone |
|  | (personīgs paraksts) | I.Dimante |
| Komisijas sekretāre | (personīgs paraksts) | I.Eglīte |

**IZRAKSTS PAREIZS**

Rīgas pilsētas apkaimju attīstības

projektu īstenošanas konkursa

vērtēšanas komisijas sekretāre

 I.Eglīte

Rīgā 02.08.2019.